
IPEIRNIFLSETWRRNT!, 
| Hydref 15, 1859. 


Cenir ar y dôn “ Glan Meddwdod Mwyn.” 


Hor wyr Mon ac Arfon, hyfrydlon o fryd, 

Gwrandewch fyr adroddiad, ar ganiad i gyd :— 

Fe ddaeth ein BRENHINEs, Arglwyddes deg lon, 

A'i theulu i'r PENRHYN, mewn bri mawr ger bron, 
| 'Rwyf fi, 'r anysgedig, am gynyg o'm gwaith 

Benillion, pan allaf ni fyddaf yn faith, 

Ond parch i chwi o galon yn ffyddlon yw'r ffaith. 


BYRDWN. 
VICTORIA 'r Frenhines, Arglwyddes ein gwlad, 


A'i theulu Brenhinol, mewn siriol lesâd, 
Gaent barch Gogledd Cymru mor heini, a mawrhâd. 

Hwy deithient o Scotland mewn llwyddiantmwyn]llon, 
Ar hyd cydiad cadarn y ffordd haiarn hon ; 
Heb cymhorth un cefìyl ar gyfyl y gwaith, 
Ond Peiriant Angerddol, odiaethol i'r daith: “Un 
Caent weled hawddgarwch, hyfrydwch y fro, 
A phont fawr ar Gonwy, heb un drysni ar dro, 
A'r Tunnells mawreddus, rhai campus, bydd co' 
Victoria'r Frenhines, &c. .s 





Dyrchafwyd banerau bob lliwiau mor llawn, 
Llyth'renau aur siriol rhagorol a gawn, 
A phontydd godidog mor enwog a roed, 
Rhosynau a blodau pob cangau o'r coed ; 
Ymgasglodd bon'ddigion yn llon o bob lle, 
Mor liwdeg a'r Ladies, mor drefnus i'r dre'; 
Bu'n amser pur brysur ar wyr y Railway. 
Victoria'r Frenhines, &c. 


Rhoed plant yr Ysgolion mor hoywlon a hardd, 
Mor drefnus a blodau teg raddau yr ardd ; 
Pawb mewn gwisgoedd gwychion, ger bron heb ddim 
Prin gall'sai neb gredu fod tlodi'n y wlad; _ [brad, ac 
Rhwng Cannons a'u cynwr' bu fwstwr pur fawr, 
A'r Bands a wnaent chwarau i fynu ac i lawr ; 
Pob parch i dre Bangor, gawn enwi yn awr. 
Victoria'r Frenhines, &c. 


Gwnaed pob peth yn drefnus a gweddus y gwaith, 
O barch i'r Frenhines ar ben ei hir daith ; 
Bon'ddigion urddasol, hyfrydol o fri, 

Anerchent Victoria a'i holl deulu hi, 

Dangosai'r trigolion o galon i gyd; 
Drwy roddi arwyddion ger bron hyn o bryd, 
HWRE! hyd yr awyr iawn frodyr un fryd! ! 
Victoria'r Frenhines, &c. 

Dyrchafwyd banerau y llongau yn llu, 

Beaumaris a Bangor rhyw fawrfri a fu, 

Ymgasglodd y bobloedd yn lluoedd mor llawn, 

I'r dref, nes yr ydoedd yn hwyr y prydnawn; 

Fe gauwyd y Siopau heb amau bob un, 

A'r troliau ataliwyd yn llwyr o bob llun, 

Er mwyn cael iawn osteg yn deg i bob dyn. 
Victoria'r Frenhines, &c. 


Ymgasglodd hoff laneiau a merched pob man, 

Pawb am gariad newydd yn rhwydd idd eu rhan; 

A'r llanciau a drefia'u cariadau yn rhes, 

Gwnai hyn i Dafarnwyr gryn lawer o les; 

Ar ol gwaith y ddiod gresyndod y swyn, 

Ni wiw cadw twrw ar y Cwrw a gwneyd cwyn, 

I'r sawl gymer ormod ar Lân Medd'dod Mwyn. 
Victoria'r Frenhines, &c. 


'Nol gwel'd y Frenhines medd Catrin Ty Croes, 
Ni welais un wraîg mor ddifalch.yn fy oes; 
Chwi ferched cyffredin mawr g'wilydd i chwi, 
Fod am wisgo'n brafiach a haradach na hi! 
Gwyn fyd pe gwnai dynu y duty oddiar De, 
A'i roddi ar wisgiad drud merched y Dre', 
Crinolines, Artificials sy'n llenwi pob lle, 
Victoria'r Frenhines, &c. 


Aiff i weled y Chwarel heb gêl yn ein gwydd, 

Pob parch fo i'r Chwarelwyr da'u synwyr bob swydd, 

Fe fu Castell Penrhyn yn glws gartref clyd 

. Victoria a'i theulu yn braf hyny o bryd 

A gweled Caergybi mewn bri gaffo'n braf, 

Ac agor Great Eastern fel gwen haulwen hâf, 

Eich clod dros holl Frydain yn gydsain a gôf. 
Victoria'r Frenbines, 4c. 

Pob bendith ar Gymru fo i ffynu heb ffael, 
Heb ryfel na thwrw na drud chwerw draul ; 
Gwyr tirion Victoria fo bena' bob awr, 
Yn cadw pob hyllion elynion i lawr; 
1'r Prince of Wales hefyd boed hyfryd ein ton, ” 
A hil Owain Tudur Plas Penmynydd, Mon, 
Sydd drwy waed brenhinol er's oesoedd mae son,. 
Victoria'r Frenhines, 4c. 





Dymunwn bawb iechyd a hefyd oes hir 

I'r teulu Brenhinol odiaethol ar dir, 

Enynwn goelcerthau ar fryniau y fro, 

. Goleuwn ffenestri fel Cymry er co', 

Bu Sior y Pedwerydd mewn llwydd yma'n llon, 

Wrth fyned i'r 'Werddon yn dirion dros don, 

Mwy parch i Victoria a hwylia'r waith hon. 
Victoria'r Frenhines. 4c, 


OWAIN GRIFFITH, Bala, 
(YwAIN MEIRION.) J 


DIWEDD, 





